
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κριτήρια και διαδικασία κατανομής των κεντρικών αυ¬ 
τοτελών πόρων της Τ.Α που εγγράφονται στον 
Προϋπολογισμό Δημοσίων Επενδύσεων και καλύ¬ 
πτουν επενδυτικές δραστηριότητες των Ο.Τ.Α. 

(ΣΑΤΑ 9329). 1 

Κατάργηση Υπουργικών Αποφάσεων. 2 

Καθορισμός ποσοστού. 3 

Μείωση του ποσοστού συμμετοχής των ασφαλισμένων 
του ΤΕΒΕ στη δαπάνη προμήθειας προσθέτων θε¬ 
ραπευτικών μέσων. 4 

Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υφυπουργού», για 

τον Τομέα Υγείας. 5 

Ανάθεση καθηκόντων νέου διαχειριστή λογαριασμού 

Μουσείου Εμπορικής Ναυτιλίας. 6 

Σύσταση ίδιου Νομικού Προσώπου στην κοινότητα Πε¬ 
ντέλης Αττικής με την επωνυμία «Πνευματικό Κέ¬ 
ντρο Πεντέλης». 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην υπουργική απόφαση 
Υπουργού Υγείας, Πρόνοιας και Κοινωνικών Ασφα¬ 
λίσεων 434/1311/10.12.1992. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 5111 (1) 


Κριτήρια και διαδικασία κατανομής των κεντρικών αυτοτε¬ 
λών πόρων της Τ.Α που εγγράφονται στον Προϋπολογι¬ 
σμό Δημοσίων Επενδύσεων και καλύπτουν επενδυτι¬ 
κές δραστηριότητες των Ο.Τ.Α. (ΣΑΤΑ 9329). 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 και 5 του άρθρου 25 
του Ν. 1828/89. 

2. Τον τακτικό προϋπολογισμό του Κράτους και τον 
προϋπολογισμό Δημοσίων Επενδύσεων έτους 1993. 

3. Την αριθ. 78240/Δ.Ε 9830/18.12.92 Εγκύκλιο του 
Υπουργείου Εθνικής Οικονομίας με οδηγίες για την κα¬ 
τάρτιση του Π.Δ.Ε 1993, όπου το ύψος της ΣΑΤΑ 1993 


καθορίζεται στο ποσό των 55,0 δισ. 

4. Την αριθ. 4Β/184/1993 Απόφαση της ΚΕΔΚΕ που 
αναφέρεται στα οικονομικά των Ο.Τ.Α. 

5. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών, για τη μεταβίβαση αρμοδιοτήτων. 

6. Την αριθ. Υ. 1935/1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας, για τη με¬ 
ταβίβαση αρμοδιοτήτων, αποφασίζουμε: 

Α. Καθορίζουμε ότι η κατανομή του συνολικού ποσού 
που εγγράφεται στον Προϋπολογισμό Δημοσίων Επενδύ¬ 
σεων και έχει οριστικοποιηθεί για την χρηματοδότηση 
επενδυτικών δραστηριοτήτων των Ο.Τ.Α., (ΣΑΤΑ) θα 
πραγματοποιηθεί: 

α. Στους Νομούς, κυρίως με πληθυσμιακά κριτήρια - 
σύμφωνα και με τη σχετικήι πρόταση της ΚΕΔΚΕ - συν- 
δυαζόμενα όμως και με κοινωνικοοικονομικά κριτήρια, 
ιδίως για τους Νομούς με ιδιαιτερότητες π.χ. μικρό πληθυ¬ 
σμό. Λαμβάνονται ακόμη υπόψη οι υποχρεώσεις για τα συ¬ 
νεχιζόμενα έργα και η ανάγκη να αρθούν έντοντες ανισό¬ 
τητες από την κατανομή των προηγούμενων ετών. 

β. Εντός του Νομού προς τους Ο.Τ.Α. το 75% με κα¬ 
θαρά πληθυσμιακά κριτήρια και το 25% με απόφαση του 
Νομάρχη προς αντιμετώπιση ιδιαιτέρων επενδυτικών ανα¬ 
γκών των Ο.Τ.Α. 

Β. Εις εκτέλεση των ανωτέρω η κατανομή κατά Νομό θα 
πραγματοποιηθεί από το Υπουργείο Εθνικής Οικονομίας 
μετά από πρόταση του Υπουργείου Εσωτερικών. 

Γ. Από τις διατάξεις της Κοινής Απόφασης αυτής προ- 
καλείται δαπάνη ύψους 55,0 δισ. δρχ., η οποία έχει προ- 
βλεφθεί στο Προϋπολογισμό Δημοσίων Επενδύσεων του 
ΥΠ.ΕΘ.Ο Κ.Α.Ε 8200 ΤΟΜΕΑΣ Νομαρχιακά Έργα ΦΟ¬ 
ΡΕΑΣ Υπουργείο Εθνικής Οικονομίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Φεβρουάριου 1993 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

I. ΚΕΦΑΛΟΠΑΝΝΗΣ ΑΡ. ΤΣΙΠΛΑΚΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝ. ΠΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 55/281 (2) 

Κατάργηση Υπουργικών Αποφάσεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1601/1950 (Α 
296). 

2. Τις διατάξεις του άρθρου 59 παρ. 1 του Α.Ν. της 
11.11.1935, όπως αυτές αυθεντικά ερμηνεύτηκαν με το 
άρθρο 1 του Α.Ν. 694/1937 σε συνδυασμό με τις διατά¬ 
ξεις του Ν.Δ. 2520/1953. 

3. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α 137). 

4. Τις διατάξεις του άρθρου 15 του Π.Δ/τος 213/92 (Α 
102 ). 

5. Τις διατάξεις του άρθρου 29Α του Ν. 1558/1985 (Α 
137) που προστέθηκαν με το άρθρο 27 του Ν. 2081 /92 (Α 
154) και το γεγονός ότι δεν προκαλείται δαπάνη σε βάρος 
του προϋπολογισμού του Ταμείου Συντάξεων Εφημεριδο¬ 
πωλών και Υπαλλήλων Πρακτορείων. 

6. Τη γνώμη του Δ.Σ. του Ταμείου Συντάξεων Εφημερι¬ 
δοπωλών και Υπαλλήλων Πρακτορείων που διατυπώθηκε 
κατά την 32η/18.11.1992 συνεδρίασή του. 

7. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 20η/20.1.1993 συνεδρίασή 
του της ΚΖ περιόδου αποφασίζουμε: 

Η παρ. 3 της Υπουργικής Απόφασης Φ.55/3/985/88 (Β 
341), η Υπουργική Απόφαση 55/4/2409/90 (Β 22), η παρ. 
1 της Υπουργικής Απόφασης Φ. 55/5/2042/90 (Β 4/91 
και η παρ. 1 της Υπουργικής Απόφασης Φ.55/6/2102/91 
(Β 5/92) καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

Ο ΥΠΟΥΡΓΟΣ 

ΔΗΜΗΤΡΙΟΙ ΣΙΟΥΦΑΣ 
-♦- 

Αριθ. 102/114 (3) 

Καθορισμός ποσοστού. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 και 2 του άρθρου 59 του Ν. 
2084/92 «Αναμόρφωση της Κοινωνικής Ασφάλισης και 
άλλες διατάξεις» (ΦΕΚ 165/Α). 

2. Τα άρθρα 23 παρ. 1 στοιχ. στ και 24 παρ. 1 και παρ. 2 
στοιχ. Υ, 26 παρ. 1 και 27 παρ. 1 στοιχ. δ του Ν. 1558/85 
(ΦΕΚ 137/26.7.1985 τ.Α). 

3. Το άρθρο 27 του Ν. 2081/1992 (Α 154). 

4. Την από 22.12.1992 απόφαση του Δ.Σ. του Ταμείου, 
αποφασίζουμε: 

1. Καθορίζουμε την αναλογία των κοινωνικών πόρων 
της παρ. 4 του άρθρου 59 του Ν. 2084/92 για το Ταμείο 
Ασφαλίσεως Δημοτικών και Κοινοτικών Υπαλλήλων 
(ΤΑΔΚΥ) σε 75% υπέρ του μηνιαίου επικουρικού βοηθή¬ 
ματος και σε 25% υπέρ του εφάπαξ βοηθήματος. 

2. Από τη διάταξη αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 
-»- 

Αριθ. 35/191 (4) 

Μείωση του ποσοστού συμμετοχής των ασφαλισμένων 

του ΤΕΒΕ στη δαπάνη προμήθειας προσθέτων θερα¬ 
πευτικών μέσων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 3 του Ν. 656/ 
1977 «περί οργανώσεως και επεκτάσεως της υπό του Τα¬ 
μείου Ασφαλίσεως Επαγγελματιών και Βιοτεχνών της Ελ¬ 
λάδος παρεχομένης υγειονομικής περιθάλψεως (Α' 217), 
όπως συμπληρώθηκε με την παρ. 3 του άρθρου 11 του Ν. 

-1027/1980 «περί τροποποιήσεως και συμπληρώσεως της 
περί ΤΕΒΕ νομοθεσίας και άλλων τινών διατάξεων» (Α' 
49). 

2. Τις διατάξεις των άρθρων 23 (παρ. 1 εδάφ. στ ), 24 
(παρ. 1 και 2 εδάφ. γ) και 27 (παρ. 1 εδάφ. δ') του Ν. 
1558/1985 «Κυβέρνηση και Κυβερνητικά όργανα» (Α' 
137) και του άρθρου 27 του Ν. 2081 /1992 (Α 154) καθώς 
και των άρθρων 5 και 14 του Π.Δ/τος 437/1985 «Καθορι¬ 
σμός και ανακατανομή των αρμοδιοτήτων των Υπουρ¬ 
γείων» (Α 157). 

3. Τις διατάξεις του άρθρου 15 του Π.Δ/τος 213/1992 
«Οργανισμός της Γ ενικής Γ ραμματείας Κοινωνικών Ασφα¬ 
λίσεων Υπουργείου Υγείας, Πρόνοιας και Κοινωνικών 
Ασφαλίσεων» (Α' 102). 

4. Τις διατάξεις του Π.Δ/τος 374/1992 «Διορισμός 
Υπουργών και Υφυπουργών» (Α' 197). 

5. Την με αρ. 41/94/5.2.1992 απόφαση του Δ.Σ. του 
ΤΕΒΕ. 

6. Τη γνώμη του Συμβουλίου Κοινωνικής Ασφάλειας 
που διατυπώθηκε στις αρ. 12η/17.6.1992 και 20η/ 
20.1.1993 συνεδριάσεις του, της ΚΖ' περιόδου, αποφασί¬ 
ζουμε: 

Εγκρίνουμε τη μείωση του ποσοστού συμμετοχής των 
ασφαλισμένων του ΤΕΒΕ, στη δαπάνη προμήθειας των 
παρακάτω θεραπευτικών μέσων, από 50% σε 25%. 

α. Συσκευών οξυγόνου. 

β. Συσκευών ΒΕΝΝΕΤ, τύπου ΑΡ-5Β κατά της υπερκα- 
πνίας. 

γ. Αντλιών αποσιδήρωσης στους πάσχοντες από μεσο¬ 
γειακή αναιμία. 

δ. Φορητών συσκευών προσδιορισμού σακχάρου στο 
αίμα, για τα παιδιά των ασφαλισμένων, που πάσχουν από 
νεανικά διαβήτη (ηλικίας μέχρι 19 ετών), καθώς και για 
ασφαλισμένους ηλικίκας άνω των 19 ετών, που πάσχουν 
από σακχαροδιαβήτη και υποβάλλονται σε θεραπεία με ιν¬ 
σουλίνη. 

Ο τρόπος και η διαδικασία χορήγησης των παραπάνω 
πρόσθετων θεραπευτικών μέσων καθώς και κάθε άλλη 
σχετική λεπτομέρεια καθορίζονται με εγκύκλιο της αρμό¬ 
διας υπηρεσίας του Ταμείου. Στην εγκύκλιο αυτή περιλαμ¬ 
βάνεται και κοστολόγηση (τιμοκατάλογος) των εν λόγω 
θεραπευτικών μέσων, που γίνεται από το Δ.Σ. του Ταμείου 
ύστερα από έρευνα της αγοράς και λήψη προσφορών. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Με την απόφαση αυτή δεν προκαλείται επιπλέον δα¬ 
πάνη σε βάρος του ΤΕΒΕ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 24 Φεβρουάριου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. ΔΥ3α/οικ. 451 (5) 

Μεταβίβαση αρμοδιοτήτων και του δικαιώματος υπογρα¬ 
φής εγγράφων «Με εντολή Υφυπουργού», για τον Το¬ 
μέα Υγείας. 

Ο ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του άρθρου 29 του νόμου 1558/1985 (ΦΕΚ 137/Α) 
«Κυβέρνηση και Κυβερνητικά Οργανα» και του άρθρου 29 
Α του αυτού νόμου που προστέθηκε με το άρθρο 27 του Ν. 
2081/92 (ΦΕΚ 154/Α). 

2. Του άρθρου 81 παρ. 1 του νόμου 1892/1990 (ΦΕΚ 
101 /Α), «Για τον εκσυγχρονισμό και την ανάπτυξη και άλ¬ 
λες διατάξεις». 

3. Του Π.Δ. 68/1987 (ΦΕΚ 39/Α) «Σύσταση της Γ ενικής 
Γραμματείας Πρόνοιας οτο Υπουργείο Υγείας, Πρόνοιας 
και Κοινωνικών Ασφαλίσεων». 

4. Του Π.Δ. 138/1992 (ΦΕΚ 68/Α) «Οργανισμός του 
Υπουργείου Υγείας, Πρόνοιας και Κοινωνικών Ασφαλί¬ 
σεων». 

5. Της υπ' αρ. ΔΙα/οικ.27271/11.7.1989 (ΦΕΚ 151/Γ) 
κοινής απόφασης του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων «Διορισμός Γ ενι¬ 
κού Γραμματέα». 

6. Της υπ’ αρ. 782/30.11.90 (ΦΕΚ 761 /Β) κοινής από¬ 
φασης των Υπουργών Προεδρίας της Κυβερνήσεως και 
Υγείας, Πρόνοιας και Κοινωνικών Ασφαλίσεων και του 
Αναπληρωτού Υπουργού Υγείας, Πρόνοιας και Κοινωνι¬ 
κών Ασφαλίσεων «Εξαίρεση διοικητικών πράξεων ή εγ¬ 
γράφων απο τον περιορισμό των τριών υπογραφών», όπως 
τροποποιήθηκε μεταγενέστερα με την 317/1992 (ΦΕΚ 
195/Β) κοινή απόφαση των αυτών ως άνω Υπουργών και 
διορθώθηκε στο (ΦΕΚ 17/1993 τ.Β). 

7. Της υπ’ αρ. Δ1α/7229/12.3.91 απόφασης του 
Υπουργού Υγείας, Πρόνοιας και Κοινών. Ασφαλίσεων 
«Τοποθέτηση Γενικών Διευθυντών». 

8. Της 33361 /91 κοινής απόφασης «Μεταβίβαση εξου¬ 
σίας υπογραφής, σύμφωνα με το άρθρο 7 παρ. 1 του Ν. 
1943/91», (ΦΕΚ 703/Β). 

9. Της αρ. 103/91 (ΦΕΚ 140/Α) πράξης του Υπουργι¬ 
κού Συμβουλίου, όπως τροποποιήθηκε και συμπληρώ¬ 
θηκε με την ΠΥΣ 83/1992 (ΦΕΚ 127/Α), «Αρμοδιότητες 
Γενικών Γραμματέων σε θέματα κατάστασης προσωπι¬ 
κού». 

10. Των αρ. 647/1992 και 648/1992 αποφάσεων, «Με¬ 
ταβίβαση αρμοδιοτήτων του Υπουργού Υγείας, Πρόνοιας 
και Κοιν. Ασφαλίσεων στο Γ ενικό Γ ραμματέα του Υπουρ¬ 
γείου Υγείας, Πρόνοιας και Κοινωνικών Ασφαλίσεων» και 
«Μεταβίβαση αρμοδιοτήτων του Υπουργού Υγείας, Πρό¬ 
νοιας και Κοιν. Ασφαλίσεων στο Γ ενικό Γ ραμματέα της 
Γενικής Γ ραμματείας Πρόνοιας», αντίστοιχα (ΦΕΚ 556/ 
Β). 

11. Της αρ. 710/1992 απόφασης του Πρωθυπουργού 


«Σύσταση δέκα τριών (13) θέσεων Υφυπουργών» (ΦΕΚ 
712/Β). 

12. Του Π.Δ. 374/92 «Διορισμός Υπουργών και Υφυ¬ 
πουργών» (ΦΕΚ 197/Α). 

13. Της Υ. 1938/9.12.1992 Κοινής Απόφασης του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, «Ανάθεση αρμοδιοτήτων στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων» (ΦΕΚ 747/Β), όπως συμπληρώθηκε με την Υ. 
1977/1993 Κοινή Απόφαση (ΦΕΚ 23/Β). 

14. Το γεγονός ότι απο την παρούσα δεν προκαλείται 
δαπάνη σε βάρος του Κρατικού προϋπολογισμού. 

15. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου, αποφασίζουμε: 

Άρθρο 1 

Α ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Γενικές Αρμοδιότητες 

Ο Γενικός Γραμματέας του Υπουργείου, προΐσταται 
αμέσως μετά τον Υφυπουργό όλων των Υπηρεσιών του 
Υπουργείου, που υπάγονται στη Γ ενική Διεύθυνση Υγείας 
και την Υγειονομική Σχολή Αθηνών, προσυπογράφει όλα 
τα έγγραφα, τα οποία υπογράφει ο Υφυπουργός και ασκεί 
ειδικότερα τις αρμοδιότητες, που ορίζονται στα κατωτέρω 
άρθρα. 

Άρθρο 2 

Μεταβίβαση Αντικειμένου Υπηρεσιών - Εξαιρέσεις 

1. Στο Γενικό Γ ραμματέα του Υπουργείου μεταβιβάζουμε 
τις αρμοδιότητες: 

α. Της Διεύθυνσης Υγιεινής Περιβάλλοντος 

β. Των τμημάτων Αιμοδοσίας και Βιοπαραγώγων και πα¬ 
ροχής Αμεσης Βοήθειας (ΠΑΒ) της Δ/νσης Ανάπτυξης 
Νοσοκομειακών Μονάδων και Αιμοδοσίας. 

2. Από τις αρμοδιότητες, που μεταβιβάζονται στο Γ ε¬ 
νικό Γ ραμματέα εξαιρούνται: 

α. Όσες ανάγονται στην υπογραφή πράξεων, που έχει 
συναρμοδιότητα και άλλος ή και άλλοι Υπουργοί ή Υφυ¬ 
πουργοί. 

β. Όσες αναφέρονται σε θέματα γενικότερης σημα¬ 
σίας. 

γ. Όσες αναφέρονται στη συγκρότηση Συμβουλίων και 
Επιτροπών και 

δ. Όσες με την απόφαση αυτή εκχωρούνται σε κατώ¬ 
τερα του Γ ενικού Γ ραμματέα όργανα (Γ εν. Δ/ντή, Διευθυ¬ 
ντές κ.λ.π.). 

Άρθρο 3 

Εκχωρούμενες αποκλειστικές αρμοδιότητες 
«με εντολή Υφυπουργού» 

Ο Γ ενικός Γ ραμματέας του Υπουργείου εκτός απο τις 
αρμοδιότητες του προηγουμένου άρθρου έχει δικαίωμα 
υπογραφής εγγράφων « με εντολή Υφυπουργού» για τα 
εξής θέματα της Γ ενικής Διεύθυνσης Υγείας: 

1. Τις Εγκρίσεις δαπανών Εθνικού Οργανισμού Φαρμά¬ 
κων (ΕΟΦ),για οργάνωση συνεδρίων. 

2. Τις Αποφάσεις επιβολής κυρώσεων για παραβάσεις 
της Φαρμακευτικής νομοθεσίας. 

3. Την επιβολή προστίμου για παραβάσεις των διατά¬ 
ξεων που αφορούν την παραγωγή και τη διακίνηση των 
φαρμακευτικών και καλλυντικών προϊόντων. 

4. Τις αποφάσεις για την κατ’ εξαίρεση χορήγηση ειδι¬ 
κών θεραπευτικών μέσων μετά από γνωμοδότηση του 

ΚΕ.Σ.Υ. καθώς και τις αποφάσεις πραγματοποιήσεως ει¬ 
δικών θεραπειών ασφαλισμένων του δημοσίου. 

5. Τις άδειες ίδρυσης Συνεταιρισμών Περιορισμένης 
Ευθύνης (ΣΠΕ) από φαρμακοποιούς μέλη Φαρμακευτικών 
Συλλόγων. 

6. Την ανάθεση στις Υπηρεσίες της Γενικής Δ/νσης 
Υγείας και στους εποπτευόμενους φορείς, ενεργειών 
υλοποίησης του προγράμματος της Αγωγής Υγείας. 

7. Τις αποφάσεις έγκρισης μετάβασης για νοσηλεία στο 
εξωτερικό ασφαλισμένων του Δημοσίου. 

8. Τα ερωτήματα στο Κεντρικό Συμβούλιο Υγείας 
(ΚΕ.Σ.Υ) για γνωμοδότηση. 

9. Τα θέματα, που αφορούν προσαρμογή της Ελληνικής 
νομοθεσίας, προς τις οδηγίες της Ε.Ο.Κ. σχετικά με το 
κάπνισμα. 

Άρθρο 4 

Μεταβίβαση δικαιώματος υπογραφής εγγράφων 
με εντολή Υφυπουργού όταν δεν υπάρχει 
Γενικός Διευθυντής. 

Ο Γενικός Γραμματέας του Υπουργείου εκτός από τις 
αρμοδιότητες των προηγουμένων άρθρων έχει δικαίωμα 
υπογραφής εγγράφων «με εντολή Υφυπουργού» για τα 
εξής θέματα της Γ ενικής Διεύθυνσης Υγείας όταν απου¬ 
σιάζει, κωλύεται ή δεν υπάρχει Γενικός Διευθυντής 
Υγείας: 

1. Την έκδοση εγκυκλίων διαταγών και παροχή οδηγιών 
προς τις υπηρεσίες που υπάγονται στη Γενική Διεύθυνση 
Υγείας, τα Νομικά Πρόσωπα και τις ομάδες εργασίας αρ- 
μοδιότητάς της, το συντονισμό της δραστηριότητάς τους 
με σκοπό την υλοποίηση του έργου του Υπουργείου και 
την εύρυθμη λειτουργία των υπηρεσιών του. 

2. Τις αποφάσεις ή έγγραφα, για τα θέματα στα οποία 
συμπράττουν περισσότερες Δ/νσεις της Γ ενικής Διεύθυν¬ 
σης Υγείας. 

3. Τις απαντήσεις σε αιτήσεις παραπόνων, υπομνήματα, 
καταγγελίες οργάνων καθώς και απαντήσεις σε ερωτή¬ 
ματα υπηρεσιών του Υπουργείου ή Νομικών Προσώπων 
και εφόσον δεν είναι νομολογιακά λυμένα. 

4. Τα Ερωτήματα στη Νομική Υπηρεσία. 

5. Τη διάθεση χρήσης μηχανημάτων εργαλείων και υλι¬ 
κών σύμφωνα με τις ισχύουσες διατάξεις σε υπηρεσίες και 
νομικά πρόσωπα, οργανισμούς και ιδρύματα του τομέα 
υγείας. 

6. Τις αποφάσεις σχετικές με Α/βαθμια Οδοντιατρική 
Φροντίδα. 

7. Την έγκριση κυκλοφορίας και εμπορίας των τυποποι¬ 
ημένων γαλάτων πρώτης και δεύτερης ηλικίας. 

8. Την έγκριση κυκλοφορίας ορισμένων τροφίμων για 
ειδική τροφή. 

9. Τις εγκυκλίους για το ατομικό δελτίο υγείας των μα¬ 
θητών, τον υγειονομικό έλεγχο των σχολείων και τον ορι¬ 
σμό των γιατρών για τις γενικές εξετάσεις, που πραγματο¬ 
ποιούνται κατ’ έτος. 

^ ΙΟ. Την αναγνώριση Νοσοκομειακών Μονάδων ως κα¬ 
ταλλήλων για άσκηση γιατρών. 

11. Τη ρύθμιση θεμάτων των Μέσων Τεχνικών Επαγ¬ 
γελματικών Νοσηλευτικών Σχολών (Βοηθών Νοσοκό¬ 
μων). 

12. Τις εγκυκλίους που αφορούν θέματα προστασίας 
υγιεινής περιβάλλοντος. 

13. Τις αποφάσεις για υπερωριακή απασχόληση αγροτι¬ 
κών ιατρών στις ιαματικές πηγές της χώρας. 


Άρθρο 5 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας έχει συναρμοδιότητα υπογρα¬ 
φής κοινών αποφάσεων Υπουργείων, για θέματα υγείας, η 
οποία έχει εκχωρηθεί σ’ αυτόν σύμφωνα με την αρ. 
33361 /1991 (ΦΕΚ 703 Β) κοινή απόφαση Υπουργών, που 
εκδόθηκε βάσει της παρ. 1 του άρθρου 7 του Ν. 1943/ 
1991. 

Άρθρο 6 

Β ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΗ ΥΓΕΙΑΣ 
Γενικές αρμοδιότητες 

Ο Γενικός Διευθυντής προΐσταται αμέσως μετά τον 
Υφυπουργό, το Γενικό Γραμματέα Υγείας, Πρόνοιας και 
Κοινωνικών Ασφαλίσεων των Διευθύνσεων και των Υπη¬ 
ρεσιών, απο τις οποίες συγκροτείται η Γ ενική Διεύθυνση 
Υγείας. 

Ο Γενικός Διευθυντής Υγείας έχει από τις διατάξεις του 
Νόμου 1892/90 τις εξής αρμοδιότητες στα πλαίσια του 
τομέα ευθύνης του: 

α. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων, που λειτουργούν 
υπό την ευθύνη του καθώς και την αξιολόγηση του κό¬ 
στους και της ποιότητας των αποτελεσμάτων τους. 

β. Την εξειδίκευση συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του και 
τη διατύπωση εναλλακτικών προτάσεων και εισηγήσεων 
στα υπερκείμενα όργανα. 

γ. Την εξασφάλιση συνεργασίας και συντονισμού με τα 
άλλα Υπουργεία και τους λοιπούς φορείς του Δημοσίου 
Τομέα. 

δ. Την αξιολόγηση των προϊσταμένων των Διευθύνσεων 
και την εκτίμηση με ειδική σημείωση της αξιολόγησης απο 
τους Διευθυντές των προϊσταμένων των Τμημάτων, κα¬ 
θώς και την αξιοποίηση του υπηρετούντος προσωπικού. 

ε. Την προσυπογραφή όλων των εγγράφων που υπο¬ 
γράφονται απο τα υπερκείμενα όργανα (Υφυπουργό, Γ ε¬ 
νικό Γ ραμματέα). 

στ. Την άσκηση οποιωνδήποτε άλλων καθηκόντων, που 
του ανατίθενται απο τα υπερκείμενα αυτού όργανα. 

Άρθρο 7 

Αρμοδιότητες προβλεπόμενες από τις διατάξεις 

της αρ.782/1990 Κοινής Απόφασης (ΦΕΚ 761/Β) 
όπως τροποποιήθηκε με την αρ.317/1992 όμοια 
(ΦΕΚ 195 Β) 

Στο Γ ενικό Διευθυντή Υγείας εκχωρούμε τις εξής αρμο¬ 
διότητες: 

1. Την έκδοση εγκυκλίων διαταγών και παροχή οδηγιών 
προς τις υπηρεσίες που υπάγονται στη Γενική Διεύθυνση 
Υγείας Υπουργείου,τα νομικά πρόσωπα και τις ομάδες ερ¬ 
γασίας, για τη μεθόδευση και το συντονισμό της δραστη- 
ριότητός τους με σκοπό την υλοποίηση των στόχων του 
Υπουργείου και την εξασφάλιση εύρυθμης λειτουργίας 
των υπηρεσιών της Γ ενικής Δ/νσης Υγείας. 

2. Τις αποφάσεις ή έγγραφα για θέματα, που συμπράτ¬ 
τουν περισσότερες Δ/νσεις της Γενικής Διεύθυνσης 
Υγείας. 

3. Τα ερωτήματα στη Νομική Υπηρεσία, για θέματα Το¬ 
μέα Υγείας. 

4. Τις απαντήσεις σε αιτήσεις παραπόνων, υπομνήματα, 
καταγγελίες οργάνων, καθώς και απαντήσεις σε ερωτή- 

ματα υπηρεσιών του τομέα Υγείας του Υπουργείου ή Νο¬ 
μικών Προσώπων και εφόσον δεν είναι νομολογιακά λυ¬ 
μένα. 

5. Τη διάθεση χρήσης μηχανημάτων, εργαλείων και υλι¬ 
κών σύμφωνα με τις ισχύουσες διατάξεις σε Υπηρεσίες 
της Γενικής Διεύθυνσης Υγείας, Νομικά Πρόσωπα, Οργα¬ 
νισμούς και Ιδρύματα του Τομέα Υγείας. 

6. Τις αποφάσεις συγκροτήσεως Επιτροπών διαγωνι¬ 
σμών και παραλαβών για προμήθειες απο τις Κεντρικές 
Υπηρεσίες Υγείας. 

7. Την παροχή στοιχείων και λοιπών πληροφοριών για 
υποστήριξη και αντίκρουση υποθέσεων στα δικαστήρια 
(τακτικά, διοικητικά, ΣΤΕ κλπ.) και στις διάφορες επιτρο¬ 
πές επί θεμάτων αρμοδιότητας. 

8. Την ολοκλήρωση των προπαρασκευαστικών εργα¬ 
σιών για τις απαντήσεις προς τη Βουλή, επί αναφορών, 
ερωτήσεων, επερωτήσεων κ.λ.π., που αφορούν υπηρε¬ 
σίες και νομικά πρόσωπα αρμοδιότητας της Γ ενικής Δ/ 
νσεως Υγείας. 

9. Τις αποφάσεις σχετικά με την Α/βάθμια Οδοντια¬ 
τρική Φροντίδα. 

10. Την έγκριση υπερωριακής απασχόλησης Αγροτικών 
Ιατρών στις ιαματικές πηγές της χώρας. 

11. Την έγκριση κυκλοφορίας και εμπορίας των τυπο¬ 
ποιημένων Γ αλάτων πρώτης και δεύτερης ηλικίας. 

12. Την έγκριση κυκλοφορίας ορισμένων τροφίμων για 
ειδική τροφή. 

13. Την υπογραφή εγκυκλίων για το ατομικό δελτίο 
υγείας των μαθητών, τον υγειονομικό έλεγχο των σχο¬ 
λείων και τον αριθμό των ιατρών για τις γενικές εξετάσεις 
που πραγματοποιούνται κατ’ έτος. 

14. Την αναγνώριση Νοσοκομειακών μονάδων ως κα¬ 
ταλλήλων για την άσκηση ιατρών και Νοσηλευτών- 
τριών. 

15. Τη ρύθμιση θεμάτων των Μέσων Τεχνικών Επαγ¬ 
γελματικών Νοσηλευτικών Σχολών (Βοηθών Νοσοκό¬ 
μων). 

16. Την υπογραφή εγκυκλίων οι οποίες αναφέρονται σε 
θέματα Προστασίας Περιβάλλοντος. 

17. Τη λήψη αναγκαίων μέτρων για την εύρυθμη λει¬ 
τουργία όλων των υπηρεσιών και των νομικών προσώπων 
που υπάγονται στη Γ ενική Διεύθυνση Υγείας. 

18. Την παροχή πληροφοριών στη Νομική Διεύθυνση 
του Υπουργείου επί των θεμάτων αγωγών ή αιτήσεων ανα- 
γνωρίσεως απαιτήσεων, κατά του Δημοσίου ή συμβιβα¬ 
σμού μετ’ αυτού. 

19. Τις προτάσεις των υπηρεσιών της Γ ενικής Δ/νσεως 
Υγείας, που αναφέρονται στην κατάρτιση και τροποποί¬ 
ηση του τακτικού προϋπολογισμού και του Π.Δ.Ε. 

Άρθρο 8 

Συναρμοδιότητα υπογραφής κοινών αποφάσεων 

Ο Γενικός Διευθυντής Υγείας έχει αρμοδιότητα υπο¬ 
γραφής κοινών αποφάσεων, που προβλέπονται από την 
κοινή Υπουργική Απόφαση 33361/91 (ΦΕΚ 703 τ.Β), αρ¬ 
μοδιότητας της Γενικής Διευθύνσεως Υγείας. 

Άρθρο 9 

Γ ΑΡΜΟΔΙΟΤΗΤΕΣ ΔΙΕΥΘΥΝΤΩΝ 

Μεταβιβάζουμε στους Διευθυντές των Υπηρεσιών της 
Γενικής Δ/νσης Υγείας του Υπουργείου το δικαίωμα να 
υπογράφουν «με εντολή Υφυπουργού», τις αποφάσεις, 
εντάλματα, εντολές, έγγραφα κ.λ,π. και να ασκούν τις 
εξής αρμοδιότητες: 


1. Τη λήψη αναγκαίων μέτρων για την εύρυθμη λειτουρ¬ 
γία των υπηρεσιών, που προΐστανται και των νομικών προ¬ 
σώπων της αρμοδιότητός τους. 

2. Την κατανομή του προσωπικού στα Τμήματα της Δ/ 
νσεως, που προΐστανται, εκτός των τμηματαρχών. 

3. Την έκδοση ερμηνευτικών εγκυκλίων και εγγράφων, 
που αναφέρονται στην εφαρμογή διατάξεων νόμων Π.Δ. 
και Υπουργικών Αποφάσεων κανονιστικού περιεχομένου, 
που είναι νομολογιακά λυμένα καθώς και την παροχή οδη¬ 
γιών, για την εφαρμογή της νομοθεσίας του αντικειμένου 
τους, εκτός των θεμάτων, που σχετίζονται με τον τομέα 
της Κυβερνητικής Πολιτικής. 

4. Τα ερωτήματα προς το ΚΕΣΥ, για θέματα, που απαι¬ 
τείται γνωμοδότηση αυτού από την κείμενη νομοθεσία και 
δεν έχουν το χαρακτήρα γενικότερης και καθοριστικής 
σημασίας. 

5. Την παραπομπή θεμάτων σε άλλες δημόσιες αρχές ή 
υπηρεσίες για γνωμοδότηση ή μελέτη, με εξαίρεση τα 
ερωτήματα στη Νομική Διεύθυνση του Υπουργείου. 

6. Την έγκριση χορηγήσεως αντιγράφων πρωτοτύπων 
εγγράφων με διαβάθμιση άκρως απόρρητο, απόρρητο και 
εμπιστευτικό. 

7. Τη συγκρότηση Επιτροπών εκκαθαρίσεως των αρ¬ 
χείων της μονάδος της οποίας προΐστανται. 

2. Εκτός απο τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι προϊστάμενοι των κατω¬ 
τέρω Δ/νσεων έχουν και ειδική αρμοδιότητα για τα εξής 
θέματα: 

α. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΔΗΜΟΣΙΑΣ 
ΥΓΙΕΙΝΗΣ 

1 . Την απαγόρευση συσκευασίας τροφίμων από Ρ.ν.Ο. 

2. Την έγκριση κυκλοφορίας απορρυπαντικών-λευκα- 
ντικών. 

β. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΥΓΙΕΙΝΗΣ ΠΕ- 
ΡΙΒΑΛΟΝΤΟΣ 

1. Την εντολή για διενέργειά Δευτεροβάθμιων ελέγχων 
σε αντικείμενα αρμοδιότητας της Δ/νσεως, την αξιολό¬ 
γηση των αποτελεσμάτων και την υποβολή προτάσεων για 
τη λήψη μέτρων. 

2. Τη διενέργεια ελέγχων και δειγματοληψιών. 

3. Την εισήγηση για την ανάθεση ερευνητικών προ¬ 
γραμμάτων σε Ανώτατα Εκπαιδευτικά Ιδρύματα. 

4. Την πρόταση γενικών όρων και μέτρων Υγειονομικής 
προστασίας του περιβάλλοντος. 

γ. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΠΡΩΤΟΒΑΘ¬ 
ΜΙΑΣ ΦΡΟΝΤΙΔΑΣ ΥΓΕΙΑΣ 

1. Την έγκριση σε βάρος του Δημοσίου δαπανών για πα¬ 
ροχή σε ειδικές ατομικές περιπτώσεις νεφροπαθών, που 
υποβάλλονται σε επεμβάσεις μεταμοσχεύσεων. 

δ. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΑΝΑΠΤΥΞΗΣ 
ΝΟΣΟΚΟΜΕΙΑΚΩΝ ΜΟΝΑΔΩΝ ΚΑΙ ΑΙΜΟΔΟΣΙΑΣ 

1. Την πρόταση διαθέσεως εξοπλισμού, πλην επιστημο¬ 
νικού, των Νοσηλευτικών Ιδρυμάτων, των Κ.Υ. κ,λπ. 

2. Την κατάρτιση του προγράμματος αιμοληψιών. 

3. Την πρόταση για κίνηση εκτός έδρας των συνεργείων 
αιμοληψίας. 

4. Την έγκριση εκπαίδευσης των αποφοίτων των Τ.Ε.Ι., 
Σ.Β.Ι.Ε., Τ.Ε.Λ., κ.λ π., σε θέματα αιμοληψίας. 

ε. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΦΑΡΜΑΚΩΝ 
ΚΑΙ ΦΑΡΜΑΚΕΙΩΝ 

1. Τις άδειες βιομηχανοποιήσεως ναρκωτικών πρώτων 
υλών, για την παρασκευή προϊόντων του κρατικού μονο¬ 
πωλίου. 

2. Τον έλεγχο διακινήσεως ναρκωτικών παραισθησιογδ- 
νων και λοιπών ηδονιστικών φαρμάκων. 

3. Τις αποφάσεις για τη συγκράτηση επιτροπών σχετι¬ 
κών με την παρακολούθηση της παρασκευής και συ- 
σκευασίας ναρκωτικών, καθώς και για την καταστροφή 
των ακαταλλήλων ναρκωτικών. 

4. Τη σύνταξη των τεχνικών προδιαγραφών ναρκωτικών 
και τον ετήσιο προγραμματισμό. 

5. Τη συμπλήρωση στατιστικών εντύπων διεθνών Οργα¬ 
νισμών για τα ναρκωτικά. 

στ. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΕΠΑΓΓΕΛΜΑ¬ 
ΤΩΝ ΥΓΕΙΑΣ 

1. Την τοποθέτηση Νοσοκόμων και Μαιών για την ετή¬ 
σια πρακτική άσκηση. 

2. Την έγκριση των αναλυτικών προγραμμάτων των Σχο¬ 
λών Νοσοκόμων και Μαιών. 

3. Την αναγνώριση πτυχίων Νοσοκόμων κ.λ.π. Υγειονο¬ 
μικού Προσωπικού, αποφοίτων Σχολών του Εξωτερικού. 

4. Τις αποφάσεις ανακλήσεως οδοντιατρικού και ιατρι¬ 
κού επαγγέλματος λόγω συνταξιοδοτήσεως απο το ΤΣΑ Υ. 

ζ. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΕΚΠΑΙΔΕΥ¬ 
ΣΗΣ 

Για θέματα του τομέα Υγείας 

1. Την πρόταση του ετήσιου προγραμματισμού επιμορ- 
φώσεως των υπαλλήλων των ΝΠΔΔ που εποπτεύονται 
απο υπηρεσίες της Γ ενικής Διεύθυνσης Υγείας. 

2. Την πρόταση επιλογής υπαλλήλων των ως άνω ΝΠΔΔ 
για παρακολούθηση προγράμματος εκπαιδεύσεως στο 
εσωτερικό ή το εξωτερικό. 

η. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΠΛΗΡΟΦΟΡΙ¬ 
ΚΗΣ 

Γ ια θέματα του τομέα Υγείας 

Την παρακολούθηση και το συντοΥισμό των Μ.Ο.Π. 
Πληροφορικής των εποπτευομένων από τις Υπηρεσίες 
της Γ ενικής Διεύθυνσης Υγείας νομικών προσώπων, ως 
και λοιπών προγραμμάτων. 

θ. ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΒΙΟΪΑΤΡΙΚΗΣ 
ΤΕΧΝΟΛΟΓΙΑΣ 

Γ ια θέματα του τομέα Υγείας 

1. Τη μελέτη, αξιολόγηση και μεταφορά της Βιοϊατρικής 
Τεχνολογίας. 

2. Την εκτίμηση και αξιολόγηση του υπάρχοντος Επι¬ 
στημονικού εξοπλισμού. 

3. Την εισήγηση για την κάλυψη των αναγκών σε νέο 
επιστημονικό εξοπλισμό και για τον προγραμματισμό της. 

4. Τη σύνταξη ενιαίων προδιαγραφών και κανονισμών 
Νοσοκομειακής ασφάλειας και λειτουργίας του Επιστημο¬ 
νικού εξοπλισμού. 

5. Την εισήγηση για τον προσδιορισμό των ελαχίστων 
απαιτήσεων σε επιστημονικό εξοπλισμό κατά τμήμα ή Το¬ 
μέα Νοσοκομείου και λοιπών μονάδων. 

6. Την παρακολούθηση της υλοποιήσεως των προγραμ¬ 
μάτων προμήθειας επιστημονικού εξοπλισμού. 

7. Τη συνεργασία με Οργανισμούς και φορείς, για την 
ανάπτυξη του αντικειμένου της Βιοϊατρικής τεχνολο¬ 
γίας. 

8. Την παροχή οδηγιών για την ορθολογική χρήση του 
Επιστημονικού εξοπλισμού. 

9. Τη μελέτη και εισήγηση για λήψη μέτρων ως προς τη 
συντήρηση του επιστημονικού εξοπλισμού, την οργάνωση 
και στελέχωση των μονάδων συντηρήσεως, την εκπαί¬ 
δευση του προσωπικού των μονάδων Βιοϊατρικής Τεχνο¬ 
λογίας, την κατανομή, ανακατανομή ή ανανέωση του επι¬ 
στημονικού εξοπλισμού, την κίνηση της διαδικασίας συ- 
ντηρήσεώς του και την καταγραφή του. 


10. Την εισήγηση για τις δυνατότητες αναπτύξεως μο¬ 
νάδων κατασκευής και συντηρήσεως του Επιστημονικού 
Εξοπλισμού. 

Δ ΑΡΜΟΔΙΟΤΗΤΕΣ ΤΜΗΜΑΤΑΡΧΩΝ 
Άρθρο 10 

Γ ενικές αρμοδιότητες 

1. Οι Προϊστάμενοι Τμημάτων και οι νόμιμοι αναπληρω¬ 
τές τους έχουν τις παρακάτω αρμοδιότητες και το δικαί¬ 
ωμα υπογραφής εγγράφων «με εντολή Υφυπουργού»: 

(1) Τις πράξεις και τα έγγραφα, που εκδίδονται σε εκτέ¬ 
λεση Υπουργικών Αποφάσεων. 

(2) Τα έγγραφα, που αναφέρονται γενικά σε θέματα 
τρέχουσης υπηρεσιακής φύσεως ή στην εκτέλεση δικα¬ 
στικών αποφάσεων ή σε θέματα που έχει γνωμοδοτήσει 
Συλλογικό όργανο, εκτός των περιπτώσεων εξουσιοδοτή- 
σεως άλλου οργάνου με την παρούσα απόφαση. 

(3) Τις απαντήσεις σε ερωτήματα υπηρεσιών ή νομικών 
προσώπων, για την' εφαρμογή της νομοθεσίας του αντι¬ 
κειμένου τους, εφόσον το σχετικό θέμα είναι νομολογιακά 
λυμένο. 

(4) Τη χορήγηση αντιγράφων γενικοτέρου ενδιαφέρο¬ 
ντος, καθώς και μελετών, εκθέσεων και στατιστικών στοι¬ 
χείων. 

(5) Τις προτάσεις προς τη Δ/νση Οικονομικών διακινή- 
σεως υλικού της, αρμοδιότητάς τους δια της Κ.Α.Υ. ή της 
υπηρεσίας τους. 

(6) Την εύρυθμη λειτουργία των Γ ραφείων του Τμήμα¬ 
τος και την κατανομή του αντικειμένου και του προσωπι¬ 
κού του. 

(7) Την αίτηση ή παροχή πληροφοριών και στοιχείων 
υπηρεσιακής φύσεως ή τη διαβίβαση εγγράφων. 

(8) Την υπόμνηση προπαρασκευαστικών ενεργειών επι- 
λύσεως υποθέσεων, που εκκρεμούν, ή μελέτες υπηρε¬ 
σιακών θεμάτων. 

(9) Τις απαντήσεις σε αιτήσεις ιδιωτών, επιτροπών ή νο¬ 
μικών προσώπων, χωρίς να αναλαμβάνονται υποχρεώσεις 
ή δεσμεύσεις για το Δημόσιο ή νομικό πρόσωπο, αρμοδιό- 
τητος του Υπουργείου. 

(10) Τις πιστοποιήσεις και βεβαιώσεις, οπού προβλέπο- 
νται απο τις διατάξεις του αντικειμένου τους. 

(11) Τις περιλήψεις αποφάσεων και πράξεων, που δη¬ 
μοσιεύονται στην Εφημερίδα της Κυβερνήσεως. 

2. Εκτός αυτού από τις γενικές αρμοδιότητες της ανω¬ 
τέρω παραγράφου 1 αυτού του άρθρου οι προϊστάμενοι 
των Τμημάτων και οι αναπληρωτές τους έχουν και τις εξής 
επί μέρους αρμοδιότητες: 

α. ΠΡΟΪΣΤΑΜΕΝΟΣ ΤΜΗΜΑΤΟΣ ΕΡΓΑΣΤΗΡΙΩΝ ΔΗ¬ 
ΜΟΣΙΑΣ ΥΓΕΙΑΣ 

1. Την υπογραφή των πάσης φύσεως γνωματεύσεων και 
μικροβιολογικών ή χημικών εξετάσεων για προληπτικό ή 
κατασταλτικό υγειονομικό έλεγχο στα πλαίσια των αρμο¬ 
διοτήτων του τμήματος. 

2. Την υπογραφή συμβάσεων και εντολών για παρα¬ 
σκευή εμβολίων και ορών, των δελτίων αποστολής και διά¬ 
θεσης αυτών ως και τα στατιστικά στοιχεία. 

3. Την εκκαθάριση των αποδοχών των υπαλλήλων του 
τμήματος. 

4. Τις προτάσεις για τη σύνταξη προϋπολογισμού. 

5. Την παρακολούθηση, διαχειριστικά, των υλικών του 
τμήματος. 

β. ΠΡΟΪΣΤΑΜΕΝΟΣ ΤΜΗΜΑΤΟΣ ΤΗΣ Δ/ΝΣΗΣ ΑΝΑ¬ 
ΠΤΥΞΗΣ ΝΟΣΟΚΟΜΕΙΑΚΩΝ ΜΟΝΑΔΩΝ ΚΑΙ ΑΙΜΟΔΟ¬ 
ΣΙΑΣ 

Την αποστολή αρμοδίως των δικαιολογητικών πληρω¬ 
μής δαπανών αερομεταφερομένων κ.λ.π. ασθενών. 

γ. ΠΡΟΪΣΤΑΜΕΝΟΙ ΤΜΗΜΑΤΩΝ Δ/ΝΣΗΣ ΦΑΡΜΑΚΩΝ 
ΚΑΙ ΦΑΡΜΑΚΕΙΩΝ 

1. Τις αποφάσεις χορηγήσεως και ανακλήσεως αδειών 
εισαγωγής και προμήθειας ναρκωτικών ή ψυχοτρόπων ου¬ 
σιών. 

2. Τις άδειες προμήθειας ναρκωτικών στα Νοσηλευτικά 
Ιδρύματα, κλινικές, φαρμακεία και την ανάκλησή τους. 

3. Το μηνιαίο έλεγχο διαχειρίσεως ναρκωτικών Αθηνών 
και Θεσσαλονίκης. 

δ. ΠΡΟΪΣΤΑΜΕΝΟΙ ΤΜΗΜΑΤΩΝ ΤΗΣ Δ/ΝΣΗΣ ΥΓΕΙΟ¬ 
ΝΟΜΙΚΗΣ ΠΕΡΙΘΑΛΨΕΩΣ ΑΣΦΑΛΙΣΜΕΝΩΝ ΤΟΥ ΔΗ¬ 
ΜΟΣΙΟΥ 

1. Την παραπομπή θεμάτων Υγειονομικής περιθάλ- 
ψεως στη Δευτεροβάθμια Υγειονομική Επιτροπή. 

2. Την επανέκδοση βιβλιαρίων νοσηλείας σε αντικατά¬ 
σταση απωλεσθέντων. 

Άρθρο 11 

Αρμοδιότητες προσυπογραφής 

Τα εξουσιοδοτημένα με την παρούσα απόφαση όργανα 
κατά την υπογραφή των πράξεων από υπερκείμενα όρ¬ 
γανα σε περίπτωση διαφωνίας οφείλουν να τη διατυπώ¬ 
σουν εγγράφως. 

Όταν λείπει η γραπτή διαφωνία θεωρείται ότι συμφω¬ 
νούν με το περιεχόμενο του εγγράφου. 

Κανένας υπάλληλος δεν έχει δικαίωμα να αρνηθεί τη 
σύνταξη οποιουδήποτε εγγράφου, που διατάχθηκε από 
τον άμεσο προϊστάμενό του. 

Άρθρο 12 

Παραπομπή στο Αρχείο 

Τα όργανα τελικής υπογραφής κατά λόγο αρμοδιότητας 
μπορούν να παραπέμπουν στο Αρχείο υποθέσεις, που 
ολοκληρώθηκαν ή που δεν απαιτούν ενέργεια. 

Άρθρο 13 

θέματα ευρύτερης σημασίας 

Οι Προϊστάμενοι τμημάτων δύνανται θέματα ευρύτερης 
σημασίας που επηρεάζουν τη γενικότερη πολιτική, να τα 
φέρουν προς υπογραφή μέχρι το Διευθυντή της υπηρε¬ 
σίας τους. 

Άρθρο 14 
Τελικές διατάξεις 

1. Σε κάθε περίπτωση εκδόσεως πράξεων, σύμφωνα με 
την απόφαση αυτή, θα πρέπει στο σκεπτικό τους να ανα¬ 
γράφεται αυτή η απόφαση. 

2. Οι εξουσιοδοτούμενοι με την απόφαση αυτή να υπο¬ 
γράφουν «με εντολή Υφυπουργού» δύνανται να ενημερώ¬ 
νουν τα ανώτερα κλιμάκια για κάθε σοβαρό κατά την κρίση 
τους θέμα. 

3. Από της ισχύος της αποφάσεως αυτής καταργείται η 
αριθμ. 210/1992 (ΦΕΚ 194/Β) απόφαση εκχώρησης αρ¬ 
μοδιοτήτων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΝΑΣΤΑΣΟΠΟΥΛΟΣ 
-♦- 

Αριθ. 4115,11/02/93 (6) 

Ανάθεση καθηκόντων νέου διαχειριστή λογαριασμού 
Μουσείου Εμπορικής Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 9 και 6 του Ν. 1940/91 (ΦΕΚ 40Α/91) 
«Περί Μουσείου Εμπορικής Ναυτιλίας». 

2. Τον Ν. 2008/92 άρθρο 39 και 3 (ΦΕΚ 16Α/92) περί 
τροποποιήοεως και συμπληρώσεως των διατάξεων του Ν. 
1571/1988. 

3. Την αριθ. 4115.11/11/92/16.6.92 απόφαση Υπουρ¬ 
γού Εμπορικής Ναυτιλίας (ΦΕΚ 419Β/92), αποφασί¬ 
ζουμε: 

Τροποποιώντας την 4115.11/11/92/16.6.1992 από¬ 
φαση ΥΕΝ (ΦΕΚ 419Β/92) ορίζουμε διαχειριστή του Λο¬ 
γαριασμού Μουσείου Εμπορικής Ναυτιλίας τον Υποπ/ρχο 
ΛΣ (ΕΥ) ΚΑΛΟΓΗΡΟΥ Χρήστο παράλληλα με τα κύρια κα- 
θήκοντά του. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 24 Φεβρουάριου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-♦- 

Αριθ. 4,517 (7) 

Σύσταση ίδιου Νομικού Προσώπου στην κοινότητα Πεντέ¬ 
λης Αττικής με την επωνυμία «Πνευματικό Κέντρο Πε¬ 
ντέλης». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 187,182,183 και των παρ. 
1,3 και 4 του άρθρου 184 του Π.Δ. 323/1989 (Δημοτικός 
και Κοινοτικός Κώδικας) (Δ.Κ.Κ.) ΦΕΚ 146/89 τ.Α'. 

2. Τις 138 και 141/1992 αποφάσεις του Κοινοτικού 
Συμβουλίου Πεντέλης, καθώς και την 14/93 όμοια, απο¬ 
φασίζουμε: 

1. Σύσταση - Επωνυμία. 

Συνιστάται στην Κοινότητα Πεντέλης του Νομού Αττι¬ 
κής, ίδιο Νομικό πρόσωπο Δημοσίου Δικαίου, με την επω¬ 
νυμία «ΠΝΕΥΜΑΤΙΚΟ ΚΕΝΤΡΟ ΠΕΝΤΕΛΗΣ» υπό την 
εποπτεία της ανωτέρω Κοινότητας, και το οποίο διέπεται 
από τις διατάξεις 187 κ.λπ. του Δ.Κ.Κ. όπως αυτές αναφέ- 
ρονται στο ανωτέρω σκεπτικό. 

2. Σκοπός 

Σκοπός του ανωτέρω νομικού προσώπου είναι: 

Η ανάπτυξη της Πνευματικής και εκπολιτιστικής δρα¬ 
στηριότητας στην πόλη με την δημιουργία θεάτρων, δα¬ 
νειστικής βιβλιοθήκης, οργάνωσης και πραγματοποίησης 
διαλέξεων, προβολής κινηματογραφικών ταινιών κ.λπ. 

3. Πόροι. 

Πόροι του «ΠΝΕΥΜΑΤΙΚΟΥ ΚΕΝΤΡΟΥ ΠΕΝΤΕΛΗΣ» εί¬ 
ναι: 

α. Ετήσια εισφορά της Κοινότητας Πεντέλης, που ορί¬ 
ζεται σε ποσοστό 1 % επί των τακτικών εσόδων του προη¬ 
γουμένου οικον. έτους. 

β. Κάθε είδους εισφορές, δωρεές κληρονομιές και κλη¬ 
ροδοσίες, από το Δημόσιο ή άλλους φορείς του Δημοσίου 
τομέα ή από άλλα νομικά και φυσικά πρόσωπα ή από οργα¬ 
νισμούς του εσωτερικού ή του εξωτερικού. 

γ. Εισπράξεις από το αντίτιμο των πραγμάτων ή των 
υπηρεσιών, που παρέχει το ανωτέρω νομικό πρόσωπο. 

δ. Πρόσοδοι από τη δική του περιουσία. 

4. Διοίκηση 

Το ανωτέρω Νομικό Πρόσωπο διοικείται από επταμελές 
Διοικητικό Συμβούλιο, αποτελούμενον από τον εκάστοτε 
Πρόεδρο της Κοινότητας, ως Πρόεδρου, δύο Κοινοτικών 
Συμβούλων και τεσσάρων δημοτών, οριζομένων από το 
Κοινοτικό Συμβούλιο. Το Διοικητικό Συμβούλιο εκλέγει 
στην αρχή κάθε έτους τον Αντιπρόεδρο, Γραμματέα και 
Έφορο αυτού. Η θητεία των μελών ακολουθεί την Κοινο¬ 
τική περίοδο. 

Το Νομικό Πρόσωπο εκπροσωπείται ενώπιον των Διοι¬ 
κητικών και Δικαστικών Αρχών, από τον Πρόεδρό του και 
όταν αυτός κωλύεται από τον Αντιπρόεδρο αυτού. 

Τα θέματα τα σχετικά με τη διοίκηση και τη διαχείριση 
του Νομικού Προσώπου, ρυθμίζονται με κανονισμό που θα 
ψηφισθεί από το Κοινοτικό Συμβούλιο (άρθρο 187 παρ. 4 
Π.Δ. 323/89). 

5. Χρονική διάρκεια. 

Η χρονική διάρκεια του Νομικού Προσώπου, είναι πενή¬ 
ντα (50) έτη, με δικαίωμα παράτασης κάι με απόφαση του 
Κοινοτικού Συμβουλίου Πεντέλης και του Διοικητικού 
Συμβουλίου του Νομικού Προσώπου. 

6. Έδρα. 

Έδρα του Νομικού Προσώπου, είναι η Κοινότητα Πεντέ¬ 
λης. 

Η διοίκηση, προσωπικό, αρμοδιότητες και λειτουργία 
των Οργάνων του Νομικού Προσώπου, καθώς και ο τρό¬ 
πος διαχείρισής του, διάλυση κ.λπ. θα διέπονται από τα 
προβλεπόμενα από το Δημοτικό και Κοινοτικό Κώδικα και 
γενικά σύμφωνα με τα προβλεπόμενα για την Πρωτοβάθ¬ 
μια Τοπική Αυτοδιοίκηση. 

7. Κάλυψη δαπάνης. 

α. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Πεντέλης ύψους 500.000 δρχ. για το τρέχον οικονομικό 
έτος και 1.000.000 και 1.500.000 περίπου για καθένα 


από τα επόμενα οικονομικά έτη. 

β. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Πεντέλης οικ. έτους 
1993 στον Κ.Α. 212.3 υπό τον τίτλο «Προαιρετικοί επιχο¬ 
ρηγήσεις σε βιβλιοθήκες κ.λπ. Νομικά Πρόσωπα». 

8. Η παρούσα απόφαση με την οποία ανακαλείται η 
33.948/92 όμοια να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 17 Φεβρουάριου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην απόφαση του Υπουργού Υγείας Πρόνοιας και Κοι¬ 
νωνικών Ασφαλίσεων, 434/1311 /10.12.1992 σχετικά με 
την «έγκριση του κανονισμού Παροχών Ασθένειας του τα¬ 
μείου Υγείας Δημοτικών και Κοινοτικών Υπαλλήλων, που 
δημοσιεύθηκε στο ΦΕΚ 22/τ.Β/22.1.1993, γίνονται οι πιο 
κάτω διορθώσεις σφαλμάτων: 

1. Στον ένατο στίχο της παραγράφου 1 του άρθρου 3 
αντί του λανθασμένου «.... σχετικής σφραγίδας του Νοσο¬ 
κομείου ....» τίθεται το ορθό«... σχετικής σφραγίδας του 
υπογράφοντος ιατρού και επιπρόσθετα της στρογγυλής 
σφραγίδας του Νοο/μείου ...». 

2. Στον έκτο στίχο της τέταρτης παραγράφου, του άρ¬ 
θρου 4 αντί του λανθασμένου «... του Ν. 2072 (ΦΕΚ Α 
125) ...» τίθεται το ορθό «... του Ν. 2072/1992 (ΦΕΚ Α 
125)»: 

3. Στο δεύτερο στίχο της παραγράφου 3 του άρθρου 7 
αντί του λανθασμένου«... στην περίπτωση ανώμαλης εξέ¬ 
λιξης» τίθεται το ορθό «.... στην περίπτωση ανώμαλης 
ανέλιξης». 

4. Στον ενδέκατο στίχο της παραγράφου 5 του άρθρου 
12 αντί του λανθασμένου«... και εργαστήριο με απόφαση 
του Δ.Σ. του Ταμείου...»τίθεται το ορθό «... και εργαστή¬ 
ριο». 

5. Η ημερομηνία υπογραφής της απόφασης αντί της 
λανθασμένης «Αθήνα, 10 Οκτωβρίου 1992» τίθεται στην 
ορθή «Αθήνα, 10 Δεκεμβρίου 1992». 

(Από το Υπουργείο Υγείας, Πρόνοιας 
και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




